ທ່ານໂອບາມາ ວ່າ ການ​ຕົກລົງ ​ເລື່ອງ​ນິວ​ເຄລຍ ກັບ​ອີຣ່ານ ມີ​ທາງ ​“​ເປັນ​ໄປ​ໄດ້” 
​ທ່າ​ນ​ໂອບ​າມາ​ກ່າວ​​ວ່າ ອີຣ່ານມີ​ໂອກາດ ​ທີ່​ຈະ​ເອົາ​ໂຕ ​ອອກ​ມາ​ຈາກ ​ການ​ຖືກໂດດດ່ຽວ​ ​ ແລະ​ແກ້​ໄຂ​ບັນຫາ​ນິວ​ເຄລຍນັ້ນໄດ້ ​ແລະ​ພວກ​ເຈົ້າ​ໜ້າ​ທີ່​ອີຣ່ານ ຄວນ​​ສວາຍ​ເອົາ​ໂອກາດ​ນີ້. ​
ປະທານາທິບໍດີສະຫະລັດ ທ່ານ Barack Obama ກ່າວວ່າ ການຕົກລົງເລື່ອງນິວເຄລຍກັບອີຣ່ານ ມີທາງ ແລະກໍຈະເປັນບາດກ້າວ ທີ່ຈຳເປັນອັນທຳອິດ ໃນການພົວພັນ ທາງການທູດ ໃນວົງກ້ວາງຂຶ້ນ ລະຫວ່າງປະເທດທັງສອງ ທ່ານໂອບາມາກ່າວ ໃນການໃຫ້ສຳພາດກັບວິທະຍຸສາທາລະນະ ແຫ່ງຊາດ ຫລື NPR ວ່າ ທ່ານຈະຮູ້ສຶກມີຄວາມຫວັງ ກ່ຽວກັບ ການທຳງານເພື່ອປັບປຸງສາຍພົວພັນທີ່ດີຂຶ້ນ ກັບອິຣ່ານນັ້ນ ຖ້າແມ່ນຢູ່ໃນສະພາບການທີ່ວ່າ ອີຣ່ານມີໂຄງການນິວເຄລຍ ທີ່ພິສູດໄດ້ ມີເສດຖະກິດທີ່ຂະຫຍາຍໂຕໄດ້ ໂດຍບໍ່ຖືກຂັດຂວາງ ຈາກການລົງໂທດ ແລະ ວິທະຍຸ NPR ໄດ້ເອົາບົດສຳພາດຂອງປະທານາທິບໍດີໂອບາມາ ອອກເຜີຍແຜ່ທາງ ເວັບໄຊຂອງຕົນ ໃນເຊົ້າວັນຈັນມື້ນີ້ ທ່ານໂອບາມາກ່າວອີກວ່າ ອີຣ່ານມີໂອກາດທີ່ຈະເອົາໂຕອອກມາຈາກການຖືກໂດດດ່ຽວ ແລະແກ້ໄຂບັນຫານິວເຄລຍນັ້ນ ແລະວ່າພວກເຈົ້າໜ້າທີ່ອີຣ່ານຄວນຈະສວາຍເອົາໂອກາດອັນນີ້ ເມື່ອຖືກຖາມວ່າ ສະຫະລັດຈະໄຂສະຖານທູດ ຢູ່ນະຄອນຫລວງເຕຫະຣ່ານ ຫລືບໍ່ ຫລັງ ຈາກທີ່ໄດ້ເຄື່ອນໄຫວໄປສູ່ສາຍພົວພັນ ທີ່ໃກ້ຊິດຍິ່ງຂຶ້ນກັບຄິວບາ ໃນເດືອນນີ້ ປະທານາ ທິບໍດີໂອບາມາຕອບວ່າ ທ່ານຈະບໍ່ເວົ້າຄຳວ່າ  ແຕ່ທ່ານກໍເຕືອນວ່າ ສິ່ງ ຕ່າງໆແມ່ນຈະຕ້ອງເປັນໄປ ເທື່ອລະບາດກ້າວ